 Proza - : - Aforisme(ii) de Emil Cioran : - Aforisme(ii) de Emil Cioran"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Despre... (Proza) > Scurta... (Personale) > Pe culmile... (Proza) > Tratat de... (Eseu) > Maxime si... (Personale) > Despre... (Proza) > Lacrimi si... (Proza) > Maxime si... (Personale) > Aforisme(Vi)... (Proza) > Aforisme(iV)... (Proza) > Aforisme(V) ... (Proza) > Caiete... (Poezie) > Aforisme(iii... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13902424 index.html' > Vizionari: 6071 > Aforisme(ii) proza [ ] - - - - - - - - - - - - - - - - - - - - - - - - - de Emil Cioran [Emil_Cioran ] 2009-08-19 | | inscris in biblioteca de Bot Eugen iulian Exista in mine ceva, de o natura pe care n-o pot defini, si datorita careia nu voi fi niciodata in regula cu lumea aceasta. Orice-as face, nu voi prinde nicicand radacini in lumea aceasta. Nu exista maretie decat acolo unde un om e singur contra tuturor. Disperare sau erezie. inteleptul este imaginea Zeilor. Zeii nu au nevoie de nimic: cu cat ai mai putine nevoi, cu atat te apropii de ei. Scepticismul meu nu e decat transcrierea teoretica a neurasteniei de care sufar. intre mstica si "nihilism", diferenta e pur verbala, vreau sa spun ca orice experienta a neantului este de ordin mistic. Dupa anumite nopti trebuie sa iei totul de la capat. E ca si cum te-ai reintoarce din infern. Atata timp cat invidiezi reusita altuia, chiar si-a unui zeu, esti un sclav mizerabil, la fel ca toti ceilalti. Sunt poate ultimul om, dar nu-i recunosc nimanui dreptul de a ma judeca. Cata resemnare sau cat curaj ne trebuie pentru a nu ne sfarama sau dizolva, pentru a ne pastra figura si identitatea. Pentru a trai mult trebuie invinsa "vointa de a trai", cramponarea incapatanata de viata. Buddha a murit octogenar, Pyrrhon, nonagenar. Nu privi nici inainte, nici inapoi, priveste in tine insuti, fara teama sau pareri de rau. Nimeni nu coboara in sine atata timp cat persista in superstitia trecutului sau viitorului. Toata viata am trait in situatii echivoce. Motivul e ca niciodata nu m-am identificat pe deplin cu ceva. Mereu pe-alaturi, aparent in regula cu toate, in realitate cu nimic. Am asemenea nevoie de singuratate, ca e destul sa ma gandesc la un chip omenesc ca sa-mi vina sa urlu. Orice prezenta ma deranjeaza, imi face rau. Obsesia pustiului imi vine de la intreaga mea fiinta, si in special de la fiziologia mea. Ar fi trebuit sa ma nasc inainte de aparitia celor vii. Timpul e viata mea, e sangele meu: ceilalti - vampiri ce se hranesc cu el, secatuindu-ma. Cel care imi face vizite imi fura substanta sau macar o stirbeste. Nu sunt capabil decat de o singura forma de curaj: curajul de a nu spera. (Macar atat) in vointa de martiriu intra masochism, provocare si un imens orgoliu intemeiat pe resentiment. Orice martir isi murmura-n barba:"O sa le-arat eu de ce sunt in stare". Cand spune asta, se gandeste atat la dusmani, cat si la galerie. Singur, chiar stand degeaba, nu ai impresia ca-ti irosesti timpul. Cu altii, aproape totdeauna ti-l pierzi de pomana. Nu am nimic de spus? si ce daca? Acest nimic este real, fecund, caci o discutie cu tine insuti nu poate fi intru totul sterila. Neaparat apare ceva, fie macar speranta de a te regasi candva. Nu poti sa fii zeu, si nici macar sa fii zeu pentru ai tai. Cel mai inversunat dusman al lui Buddha a fost un var al sau. isus a spus: "Nimeni nu-i profet in cetatea lui, iar un medic nu-i poate lecui pe cei care-l cunosc". invidia e fiziologica. A trai inseamna sa secretezi venin. Tragedia curiozitatii(Adam), a dorintei(Eva), a invidiei(Cain) - asa a inceput istoria, asa continua si asa va sfarsi. Daca ma zbat in continuare, e fiindca, in taina, sunt incredintat ca faptul de a avea constiinta propriei decaderi ma impiedica sa fiu un decazut. Decazutul care se judeca pe sine inceteaza sa fie decazut. intr-atat, constiinta pe care o avem despre starea noastra ne face stapani asupra ei. O opera nu conteaza, nu exista, decat daca e pregatita in umbra la fel de minutios cum este pregatita o lovitura de catre un bandit. in ambele cazuri, ceea ce importa e cantitatea de atentie. interesul meu profund pentru evrei si pentru tot ce este evreiesc. Toti, niste cazuri. Simone Weil, Kafka. Figuri din alta lume. Numai ei au mister. Neevreii sunt prea transparenti. Pe strada, privind genunchii unei fete, mi-a venit, absolut spontan, ideea ca e vorba de un schelet, de un detaliu de schelet, si ca nu-i cazul sa ma las tulburat de nici o dorinta. Zilnic ma felicit ca sufar din ce in ce mai putin pentru faptul ca nu sunt nimic in ochii celorlalti. Drama insilor prea dotati, care pot aborda orice gen, care produc ce vor ei, ce hotarasc ei, care pot fi orice, pentru ca nu sunt nimic. Sa nu fii contemporanul nimanui. Cuvantul "noblete", daca are sens, n-ar putea desemna decat consimtamantul de a muri pentru o cauza pierduta. Mai bine un stil ferm si sec, decat unul molau si misunand de cugetari. Ce inseamna iluminarea? - A vedea in adancul lucrurilor. iluzia inseamna a crede in cuvinte. A inceta sa te lasi amagit de ele inseamna trezire, cunoastere. Actul suprem al vietii spirituale este renuntarea. A avea bunuri e un lucru grav; ceea ce este, insa, infinit mai rau e sa fii atasat de ele. Caci atasamentul ca atare e izvorul tuturor celor rele, iar detasarea cauza tuturor celor cu adevarat bune. Cu cat imbatranesc, cu atat inteleg ca nu isterici ca Nietzsche imi pot fi de oarece ajutor, ci minti asezate, care au cucerit seninatatea cu truda, ca Marc Aureliu. Legaturile cele mai profunde intre fiinte se creeaza prin muzica. Mai bine ma omor decat sa ma prostituez, sa scriu fara convingere. Verbal, pot face destule demersuri interesante; cand insa trec la scris, ma inhib. Asta pentru ca, scriind putin, inevitabil cred in ceea ce scriu: pentru mine cuvintele au o greutate, o realitate. Ma simt raspunzator pentru ele, nemaivorbind ca-n ochii mei orice cuvant are privilegiul de-a fi de neinlocuit. Ce profunda este expresia "a se inarma cu rabdare"! Dar tocmai de asta suntem cel mai putin capabili. Singurul subiect pe care-l inteleg perfect e cel al riscurilor libertatii si al primejdiei la care aceasta expune talentele. Cartile pe care le citesc cu cel mai mare interes trateaza despre mistica si despre dietetica. Sa fie vreun raport intre ele? Neindoielnic, in masura in care mistica implica asceza - aceasta nefiind in esenta decat o chestiune de regim. Ce datorez cartilor subversive, negatoare, "acide". Fara ele n-as mai fi in viata. Prin reactie la otrava lor, prin rezistenta la forta lor nociva, m-am intarit si m-am legat de fiinta. Carti tonice, de vreme ce au trezit in mine tot ce avea sa le nege. Am citit aproape tot ce trebuie pentru a ma duce la fund, dar tocmai de aceea am putut evita naufragiul. Cu cat o carte e mai toxica, cu atat efectul ei asupra mea e mai tonic. Nu ma afirm decat prin ceea ce ma exclude. Nietzsche ma oboseste, oboseala ce merge uneori pana la sila. Nu poti accepta un ganditor al carui ideal se situeaza la antipodul a ceea ce era. Are ceva gretos nevolnicul ce propovaduieste forta, nevolnicul ce nu cunoaste mila. Toate astea sunt bune pentru adolescenti. incredibila fascinatie pe care o exercita asupra mea decazutii, solidaritatea cu ei, faptul ca ma consider si chiar sunt decazut - toate astea imi vin din adolescenta, de la noptile albe, de la vointa vatamata, de la nepotrivirea mea cu lumea. Cate ceasuri n-am petrecut gandindu-ma la lacrimile pe care nu le-am varsat, pe care n-am putut sa le vars! Toata viata voi fi trait cu sentimentul ca am fost alungat din adevaratul meu loc; daca expresia "exil metafizic" n-ar avea nici un sens, existenta mea i-ar da unul. Nimeni nu poate apartine acestei lumi mai putin decat mine -de aceea m-am gandit atata la lacrimi. As putea scrie despre ele o carte intreaga; si chiar am scris una in romaneste. Sa-ti simti carnea cum plange, cum sangele iti curge indoit cu lacrimi - doar dinlauntrul unor senzatii ca aceasta il intelegi pe Plotin cand spune ca existenta in lume e sufletul ce si-a pierdut aripile. Ar trebui sa invocam in fiecare zi un alt zeu, ca sa putem infrunta acea teama ce se innoieste la capatul fiecarei nopti. Un scriitor care se respecta mai mult se teme de succes decat il doreste. Pentru un scriitor, ca pentru oricine, e mai bine sa sfarseasca hulit decat aplaudat. Nu in glorie, ci in noroi esti mai aproape de esential. Mi-e groaza sa ma manifest. si cum i-am scris cuiva, sunt un om terminat fiindca incep sa suport consecintele ideilor mele. Pe masura ce le asum, simt ca situatia mea e si mai ambigua in raport cu existenta. Sa te retragi la nesfarsit in sine ca Dumnezeu dupa Facere! Oamenii se impart in doua categorii: cei care cauta sensul vietii fara sa-l gaseasca si cei care l-au gasit fara sa-l caute. Nu am afinitati cu nici un scriitor sanatos(daca o fi vreunul, sa zicem, simplificand - in genul lui Goethe). Sunt capabil de groaza sau de extaz, dar nu de fericire. Am sarit peste treapta intermediara dintre cele doua extreme. Orice om care vaneaza laude sau numai aprobarea celorlalti, dovedeste ca nu e destul de orgolios. Toate sunt una. Totul e zadarnic - am trait agatandu-ma de toate formulele ce exprima Desertaciunea a tot si a toate. Sa nu scrii nimic ce nu e smuls din propria-ti fiinta - sa nu scrii nimic cu gandul la o opera, ci la adevar. Fiecare din noi, o viata intreaga, nu inceteaza sa se mire ca este exact acela care este. Drama unicitatii e fara sfarsit si fara solutie. intotdeauna am vrut sa fiu singur, sau chiar unic, dar niciodata-n fruntea altora. imi repugna total sa poruncesc, sa exercit o autoritate, fie si spirituala. As prefera sa fiu orice decat un zeu. Urasc orice forma de consacrare, indeosebi cea suprema - fie si numai ideea ei ma scoate din fire. Nu-mi place decat retragerea in umbra cu orgoliul pe care-l implica. Sa fiu cineva fara ca lumea s-o stie - aspir la asta prin fire, mai mult decat prin calcul sau ideal. Lucrul de care te saturi cel mai repede si mai deplin este gratitudinea. Sa multumesti, sa multumesti de dimineata pana seara, o viata intreaga - nu, pana la urma devine insuportabil. Lucrul cel mai stupid, cel mai putin "filozofic" din toate e sa invidiezi pe cineva. Nu stiu nici o fiinta pe care mi-ar placea s-o pizmuiesc. Daca ar fi vorba de obiecte, ar fi cu totul altceva. imi place sa citesc biografii, sa ma indop cu maniile altora, sa gasesc in ele o scuza pentru ale mele. Daca un maniac a bantuit vreodata pe acest pamant, acela sunt eu. Orice femeie pare sau curva sau invatatoare. Vointa de originalitate care nu se sprijina pe o nebunie reala cade in grotesc. Acolo insa unde exista nebunie, originalitatea nu este voita; caci nebunia este originala in chip spontan si inconstient. Cei cu care ne intelegem cel mai putin sunt vechii prieteni. Ne cunosc prea bine ca sa-i putem convinge de profunzimea si de sinceritatea profunzimilor noastre. Pentru ei ramanem asa cum eram cand ne-am cunoscut. Moft este tot ce nu-i convorbire muta cu ceea ce e mai ascuns in noi. Persecutatii, nefericitii, bolnavii sunt - in absolut - cel mai putin de plans. Cici daca nu ne amintim decat ce-am suferit, ei sunt aceia care, in final, vor fi trait cu maxim de profit. Ceilalti, norocosii, au fireste o viata, dar nu si amintirea unei vieti. E de o mie de ori profitabil, pentru binele general, sa te ocupi de tine insuti decat de lucrurile ce-i privesc pe ceilalti. Am fost intotdeauna, printr-un soi de complicitate instinctiva, de partea celor care pierd, indiferent de cauza pe care o slujeau - buna sau rea. Succesul nu atrage neaparat alt succes. Esecul insa cheama intotdeauna esecul. Destin e un cuvant ce are sens doar in nenorocire. Dispretul oamenilor ma intareste si nu le cer decat o favoare: sa nu insemn nimic in ochii lor. Exista o anume voluptate in a rezista chemarii sinuciderii. Nimic din ce-i rusesc nu mi-e strain. Nu sunt de aici; conditie de exilat in sine; nicaieri nu sunt acasa - totala neapartenenta la orice. Paradisul pierdut - obsesia mea de fiece clipa. Sa nu poti trai decat in vid sau in plenitudine, in interiorul unui exces. Toate neputintele mele se reduc la una: aceea de a evada din propria tristete. A fi legat pe veci de cineva, fie si din admiratie, echivaleaza cu o moarte spirituala. Ca sa scapi, trebuie sa-l ucizi, asa cum se spune ca trebuie sa-l ucizi pe Buddha. A fi iconoclast e singurul mod de a te face demn de un zeu. Slabiciunea mea pentru dinastiile osandite, pentru imperiile in pragul prabusirii, pentru acei Montezuma dintotdeauna, pentru cei satui de ei insisi si de lume, pentru cei ce cred in inevitabil, pentru sfasiati si tarati, pentru Romanovi si Habsburgi, pentru toti cei ce-si asteapta calaul, pentru cei aflati in primejdie, pentru mistuitii de pretutindeni. E destinul meu sa nu ma implinesc decat pe jumatate. Totul in mine e ciuntit: felul de-a fi , ca si felul de a scrie. Un om din fragmente. "Stilul e arta formulelor", a spus cineva. - E cam singurul gen de stil pe care-l posed. Popoarele latine sunt popoarele fara mister. Un anglo-saxon isi suplineste lipsa de talent prin timiditate si discretie. Nu face doi bani scriitorul care, in viata personala, nu e timid. Neizbutind sa deprind arta de a ma suporta pe mine insumi, cum era s-o invat pe aceea de a suporta lumea? Raul e intotdeauna in noi, iar a-l cauta aiurea arata ca esti la primii pasi ai intelepciunii. Nu voi lasa o opera, sunt din neamul celor condamnati sa nu poata iesi din ei insisi. Ca sa crezi in "glorie", iti trebuie intr-adevar o mare doza de naivitate. Nu cred sa existe un om mai intrinsec singur decat mine. Cred ca m-as lipsi de paine si apa decat de tristete. Nevoia mea de tristete e cum sa-i spun... supranaturala. in afara singuratatii extreme, cand suntem redusi la noi insine, traim din impostura, suntem impostura. | index 'pageview'); 